Արդյո՞ք լրագրողներն ու լրատվամիջոցները պետք է պետական մարմինների միջոցներով մեկնեն գործուղումների: Արժե՞, որ նրանք մերժեն մարզային կամ արտերկրյա այցելություններին պաշտոնյաներին ուղեկցելու հրավերները, բավարարվեն ուղիղ հեռարձակումներով, պաշտոնական հաղորդագրություններով ու վերատպություններով: Պարզ ասած՝ արդյո՞ք շահերի բախում չկա, արդյո՞ք իշխանության այս կամ այն մարմնի, պաշտոնյայի գործունեությունը լուսաբանելիս լրագրողին կարող է կաշկանդել այն, որ նա այդ պաշտոնյայի հետ «ճամփա է գնացել»: